Vi var på konsert i går kveld, stor festkonsert i Ås Kulturhus. Det var en konsert til ære for Josef G. Larssen som fyller 95 år om en uke. Han har skrevet hundrevis av tekster. Han kalles for Vestlandets Alf Prøysen. Han har skrevet mye til Ivar Medaas, Salhuskvintetten, Stanley Jacobsen. " I morgon i morgen men ikkje i dag" er signert Josef. Den hørte vi også i går kveld, og det er en helt utrolig tekst på denne velkjente visa. Ellers fikk ihvertfall jeg høre veldig mange tekster i går kveld som jeg aldri har hørt før. Det var veldig fint å bli kjent med mer av det utrolige stoffet som finnes.
Men ja, det var en vise som virkelig gikk til hjertet mitt i går kveld, og det er kanskje på grunn av vår situasjon i heimen for tiden. Nå er det jo akkurat slik her som han skriver om i denne fine teksten sin, vi er ikke av den typen som bruker store ord og masse ord til hverandre. Iblant så kan vi vel tenke at vi kanskje burde sagt mer, brukt flere ord. Men det blir nå engang ikke slik, vi er ikke laget slik vi to som lever i lag her. Vi snakket faktisk om det, i bilen, på vei hjem, at denne teksten passet så godt til oss, tusen takk Josef, som satte ord på det for oss.......og takk til barnebarnet Per Vidar som fremførte den så nydelig......
Du treng ikkje seie orda,
nei, gje meg heller di hand,
for ingenting, her på jorda,
kan tale som handa di kan.
Om alt det du ville seie,
den varme handa fortel,
så la berre orda teie,
- eg skjønar deg likevel.
Lagt inn av eljos kl. 12:06 10 kommentarer:
Lagt inn av eljos kl. 13:42 8 kommentarer:
Hurra for de modige, skarpe, snartenkte og raske gutta som tok saken i egne hender der oppe på fjellet ved bussen fra Årdal!! Med en gal mann med kniv inne i bussen, en mann som allerede hadde tatt flere liv, så klarte disse ambulanse- og brannfolkene å holde hodet klart. De klarte å bli enige om en plan. De klarte å fordele oppgaver. De klarte å benytte seg av de "våpnene" de disponerte. De klarte å ta hånd om denne drapsmannen til politet etterhvert dukket opp!!! De var vel heldigvis ikke underlagt de strenge reglene som politfolkene er, regler som må være noe lignende som "Skyting pågår, søk dekning og vent på instruks fra høyere hold!"
Det var vel noe slik det var ved Utøya der campinggjester som heller ikke var bundet av slike instrukser kunne legge avgårde og redde mange, mange ungdommer selv om skyting pågikk. Også der undret man seg jo hvor det ble av politet, som faktisk kom, og forsvant igjen..........Jeg skjønner ikke at hver gang jeg tenker på polititet i forbindelse med Utøya-tragedien så ser jeg for meg en rød plastbåt fullastet med politi, og båten er i ferd med å synke!!!
På tv for en liten stund siden var det en liten diskusjon om politi og våpen i forbindelse med utrykningen til Årdalsbussen. De hadde visstnok ikke våpen med seg, de hadde ikke lov til det. Hmmmmmmm ja hvilke våpen disponerte så disse snartenkte menn fra ambulansetjenesten og brannvesenet da? Jo da de hadde lommelykt for å blende drapsmannen, pulverapparat for å ytterligere stoppe ham, og tape for å binde ham fast med. Og det fungerte!!!
Tusen takk for at det fremdeles finnes menn her i landet som kan tenke selv, tenke fort, og til og med handle - og til og med sammen med andre!!!